

**Suomen Pöytätennisliitto ry** Pöytäkirja

**KEVÄTLIITTOKOKOUS**

**Paikka**: Leppävaaran urheilutalo, osoite Veräjäpellonkatu 8, 02600 Espoo

1. **KOKOUKSEN AVAUS**

* Liittohallituksen puheenjohtaja Esko Heikkinen avasi kokouksen klo 16:00

1. **KOKOUKSEN JÄRJESTÄYTYMINEN**

* Kokouksen puheenjohtajaksi valittiin Esko Heikkinen ja sihteeriksi Mika Räsänen. Arto Luukkainen toimi kokouksen puheenjohtajana esityslistan kohdan 8 ajan.
* Pöytäkirjantarkastajiksi ja ääntenlaskijoiksi valittiin Matti Kolppanen ja Kimmo Pihkala.

1. **EDUSTAJIEN VALTAKIRJOJEN TARKASTAMINEN JA LÄSNÄOLIJOIDEN**

**TOTEAMINEN**

* Edustettuna kokouksessa oli 4 seuraa. Seuroja edustivat seuraavat henkilöt:

Pöytätennis Espoo Kimmo Pihkala

Pöytätennisseura Star Arto Luukkainen

Kosken Kaiku Esko Heikkinen

TIP-70 Ari Kinnunen

Lisäksi läsnä kokouksessa olivat Matti Kolppanen (sääntövaliokunta), Asko Rasinen (sääntövaliokunta) ja Mika Räsänen (toiminnanjohtaja).

1. **KOKOUKSEN LAILLISUUDEN TOTEAMINEN**

* Kokous todettiin lailliseksi

1. **KOKOUKSEN TYÖJÄRJESTYKSEN VAHVISTAMINEN**

* Esityslista hyväksyttiin kokouksen työjärjestykseksi.

1. **VUODEN 2018 TOIMINTAKERTOMUKSEN ESITTÄMINEN JA HYVÄKSYMINEN**

* Esiteltiin vuoden 2018 toimintakertomus.
* Toimintakertomukseen lisätään kohtaan 9.5 seuraava lause:

Asko Rasinen ja Joonas Kivimäki suorittivat vuonna 2018 ITTF:n kansainvälisen tuomarin Blue Badge - koulutuksen. Blue Badge on korkein kansainvälisen tuomarin arvo.

* Kohdasta 10 Veteraanitoiminta korjataan seuran PT 75 kirjoitusasu sekä veteraanien TOP-8 kirjoituksesta Håkan Nybergin luokaksi M70
* Kohdasta 12 Parapöytätennis korjataan kaksi kohtaa, joiden todettiin olevan toimintakertomukseen kuulumatonta tekstiä:

Mitalikin oli tarjolla, kun maailmanlistan kolmosta, Espanjan Pereziä vastaan oli 2-0 johto ja kolmannessa 8-5. Voitolla olisi ollut ihannevastustaja kvartassa.

Muutetaan muotoon:

Tappio kuudentoista parhaan joukossa tuli maailmanlistan kolmosta Espanjan Pereziä vastaan erin 2-3.

Poistetaan seuraava lause:

Aaron ja Matin ikäero on yli 60 vuotta, joten joukkueessa oli sekä kokemusta että nuoruuden intoa.

* Toimintakertomus hyväksyttiin yllä olevin muutoksin.

1. **VUODEN 2018 TILINPÄÄTÖKSEN JA TILINTARKASTAJIEN LAUSUNNON**

**ESITTÄMINEN SEKÄ TILINPÄÄTÖKSEN VAHVISTAMINEN**

* Esiteltiin vuoden 2018 tilinpäätös sekä tilintarkastajan lausunto.
* Todettiin, että tilinpäätös on 2 876,76 euroa positiivinen.
* Tilinpäätös vahvistettiin.

1. **VASTUUVAPAUDEN MYÖNTÄMINEN LIITTOHALLITUKSELLE JA MUILLE**

**TILIVELVOLLISILLE**

* Liittohallitukselle ja muille tilivelvollisille myönnettiin vastuuvapaus.

1. **LIITON PELISÄÄNTÖJEN JA KILPAILUMÄÄRÄYSTEN MUUTOSTEN**

**VAHVISTAMINEN**

* Ei muutosehdotuksia liiton pelisääntöihin ja kilpailumääräyksiin

1. **LIITTOKOKOUSKÄSITTELYYN ESITETYT MUUT ASIAT**

* Ei muita käsiteltäviä asioita

1. **KOKOUKSEN PÄÄTTÄMINEN**

* Kokous päättyi 16:27